b"\n_START_ARTICLE_\nAvikam\n_START_SECTION_\nFam\xc3\xadlia ling\xc3\xbc\xc3\xadstica\n_START_PARAGRAPH_\nL'avikam \xc3\xa9s una llengua que est\xc3\xa0 juntament amb l'alladian en un subgrup de les lleng\xc3\xbces nyos, que s\xc3\xb3n lleng\xc3\xbces kwa, que formen part de la gran fam\xc3\xadlia de les lleng\xc3\xbces nigerocongoleses.\n_START_SECTION_\nGeoling\xc3\xbc\xc3\xadstica i pobles ve\xc3\xafns\n_START_PARAGRAPH_\nL'avikam es parla en la  zona costanera del departament de Grand Lahou i al cant\xc3\xb3 d'Avikam a la regi\xc3\xb3 de Grans Ponts i a l'oest de la Llacuna Tagbo, al sud de la regi\xc3\xb3 de L\xc3\xb4h-Djiboua._NEWLINE_Segons el mapa ling\xc3\xbc\xc3\xadstic de Costa d'Ivori de l'ethnologue, el territori avikam est\xc3\xa0 separat en dues petites porcions de terreny a la costa de l'oce\xc3\xa0 Atl\xc3\xa0ntic, al centre-sud de Costa d'Ivori. Al nord, les dues limiten amb el territori dels yocobou\xc3\xa9 dides i la que est\xc3\xa0 m\xc3\xa9s a l'oest limita amb els godi\xc3\xa9s, que estan m\xc3\xa9s a l'oest.\n_START_SECTION_\nFonologia\n_START_PARAGRAPH_\n\xc3\x89s una llengua que posseeix harmonia voc\xc3\xa0lica. A m\xc3\xa9s a m\xc3\xa9s tenen tres tons: alt, baix i modulat, i cada s\xc3\xadl\xc2\xb7laba de la paraula est\xc3\xa0 afectat per un d'aquests.\n_START_SECTION_\nParaules manllevades\n_START_PARAGRAPH_\nEs coneix que a finals del s. XIX i a principis del XX s'han manllevat paraules, principalment angleses, per tal de descriure alguns objectes de nova creaci\xc3\xb3.\n_START_SECTION_\nAlgunes paraules\n_START_PARAGRAPH_\nEls deu primer n\xc3\xbameros en avikam s\xc3\xb3n: \xce\xb5t\xc9\x94n (1), any\xc9\x94 (2), anzan (3), \xc3\xa0na (4), \xc3\xa0nyu (5), \xc3\xa0wa (6), \xce\xb5bi\xc9\x94n (7), \xce\xb5c\xce\xb5 (8), \xce\xb5ml\xc9\x94 (9), \xc3\xa8ju (10)._NEWLINE_Algunes de les expressions utilitzades per saludar s\xc3\xb3n les seg\xc3\xbcents, Yanela, Ayoka, Okonia, M sa\xc9\x94n, \xc9\x94n sa l\xc9\x9b loo (nom\xc3\xa9s per un grup d'homes), Sa ma m\xc3\xa0\xc9\x94n, \xc9\x94n sa l\xc9\x9b loo (per un grup d'homes i dones), A \xc5\x8bl\xc9\x9b t\xc3\xa0n? (nom\xc3\xa9s al mat\xc3\xad), \xc6\x90\xc9\x9bn en resposta a l'anterior), Tafl\xc9\x94 (nom\xc3\xa9s al mat\xc3\xad), Bis\xc3\xa8\xc3\xacn (nom\xc3\xa9s al migdia).\n_START_SECTION_\nSocioling\xc3\xbc\xc3\xadstica, estatus i \xc3\xbas de la llengua\n_START_PARAGRAPH_\nL'alladian \xc3\xa9s una llengua desenvolupada (EGIDS 5): Est\xc3\xa0 estandarditzada t\xc3\xa9 literatura i gaudeix d'un \xc3\xbas vigor\xc3\xb3s per persones de totes les edats i generacions tant en la llar com en societat en tots els \xc3\xa0mbits tot i que no \xc3\xa9s totalment sostenible. Entre el 25% i el 50% dels que estan escolaritzats en alladian la tenen com a segona llengua. L'alladian s'escriu en alfabet llat\xc3\xad. El 1957 es van traduir fragments de la B\xc3\xadblia a l'avikam. Els alladians tamb\xc3\xa9 perlen el franc\xc3\xa8s, llengua oficial del pa\xc3\xads."